Referanseindivid

=**REFERANSEINDIVID**=

Data samlet via medisinske intervjuer, kliniske undersøkelser og analyser blir sammenliknet med ulike referanseverdier for å kunne gi en eventuell diagnose. Referanseverdiene er spesifikke for de ulike analysene og oppgis somregel gruppevis etter alder, kjønn o.l. For å komme frem til referanseverdier tar man prøver av et utvalg fra befolkningen og lager referanseverdier ut fra målte verdier. En person i dette utvalget kalles et referanseindivid.


 * Hva er et referanseindivid, og hva brukes de til?**

Et referanseindivid er en person som er valgt ut som grunnlag for å kunne sammenligne med andre personer under kliniske undersøkelser. Referanseindividene blir valgt ut på grunnlag av visse kriterier (1) Helseopplysninger fra referanseindividet er viktig, og et krav for et referanseindivid kan være at personen må være diagnostisert med en bestemt sykdom. Andre kriterier kan være alder, kjønn og nasjonalitet. Referanseindivider blir brukt til ulike kliniske formål. Et eksempel på bruk av referanseindivider i er prosessen med å etablere referanseområder. Ulike analyseverdier kan variere ut ifra kjønn, alder og nasjonalitet, så det å ha bestemte kriterier for referanseindividene er viktig for å kunne komme frem til referanseområder som dekker befolkningen på best mulig måte. Når man analyserer jern i serum og kolesterol i serum trengs referanseområder til blant annet diagnostisering. (2)

Det er viktig med referanseområder for å komme frem til riktig diagnostisering, og det er da også viktig med referanseindivider. Referanseområdene kan som nevnt bli oppgitt ut fra alder, kjønn ol. Det kan som nevnt også være en del variasjon på analyseverdiene i befolkningen og man må da velge referanseindivider som representerer alle gruppene i befolkningen. Se liste over ulike grupper/kriterier man må ta hensyn til under. (1) -fedme -graviditet -arvelige sykdommer -medisinering - røyking, alkohol, rusmidler -stress -fysisk form -nasjonalitet -blodtype -påvirkning fra omgivelsene

For å komme frem til et referanseområde ved hjelp at referanseindivider kan man benytte ikke-parametrisk metode. Se eksempel for å regne ut referanseområde for Kalium i serum. ved å trykke på linken.


 * Valg av referanseindivid**

Ideelt sett er et referanseindivid en tilfeldig utvalgt person fra befolkningen, som oppfyller valgte kriterier for analyser og undersøkelser. I prosesser med å etablere referanseområder er det ideelt å ha 120 tilfeldig utvalgte fra alle individer i en populasjon. Dette vil være umulig å opprettholde i de fleste situasjoner da dette vil innebære søknader og kliniske undersøkelser av hele befolkningen. De fleste referanseindivider er derfor valgt ut ved en ikke-tilfeldig prosess, og er ofte blodgivere og sykehusansatte som er lett tilgjengelige for sykehus og laboratorier.

Kilder: 1. Burtis, C.A. & Ashwood, E.R., 2008, //Tietz Fundamentals of Clinical Chemistry,// 6.ed., s.229-230, W.B. Saunders Company, USA 2. Lauritsen, I. (2010), //L3 metodevalidering//, Trondheim, HIST, [publisert 14.09.2010 ].